ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Број: 105-E.03.01.- 181348/6-2018

Обреновац, 21.06.2018. године

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/1475/2018 (НН 541/2018),** за набавку добара **Шине за колица бункерског тракта ГПО ТЕНТ - А,** на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1: У вези са ЈН 3000/1475/2018 и испуњењем обавеза из Техничке спецификације, у делу:**

**Квалификацијска испитивања**

Понуђач је обавезан да достави резултате следећих квалификацијских испитивања изведених у независној и акредитованој лабораторији за испитивање шина:

- испитивње жилавости лома

- брзина раста прслине код замора

- испитивање на замор

- заостала напрезања у ножици шине

* испитивање затезне чврстоће и издужења
* испитивање на присуство сегрегације и
* остали захтеви квалификације по стандарду

**Испитивања пре пријема испоруке**

Овлашћени представници наручиоца (контролно пријемни органи – КПО) ће имати право да врше сва потребна испитивања и прегледе, у складу са утврђеним техничким условима. За те послове ће изабрани понуђач обезбедити одговарајући простор, сву потребну опрему, мерне инструменте, алате, уређаје и особље, као и приступ документацији и производним подацима, о трошку изабраног понуђача.

Испитивања пре пријема испоруке ће прегледати представник наручиоца у ваљаоници (погону за производњу шина).

Наручиоцу доставити резултате следећих испитивања:

Лабораторијска испитивања

- хемијски састав

- микроструктура

- декарбонизација површине

- оксидна чистоћа

- трагови сумпора

- тврдоћа

- испитивање на затезање и издужење

За толеранције димензија за профил, правост, равност површине, витоперење и мерила, као и за толеранције за дужине шина важе одредбе према датом стандарду.

Наведене дужине шина се односе на температуру + 15ºC. Мерења извршена на

другим температурама треба кориговати узимајући у обзир издужење или скраћење шина.

Сва мерила која се користе током испитивања изабрани понуђач треба да уради о свом трошку и гарантује за њихову ваљаност.

**На шинама ће се вршити следећа мерења и испитивања:**

- мерење масе шина по јединици дужине

- мерење дужине шине и означавање одступања од димензија

- мерење геометријских димензија шинског попречног пресека, симетрије, исправљање крајева шине у вертикалној и хоризонталној равни

- избочине и улегнућа

- ултразвучна испитивања за утврђивање унутрашњих недостатака која треба да обухватају минимум 80 % попречног пресека шина

- преглед површинских недостатака.

Услови прегледа / толеранције унутрашњег квалитета и квалитета површине:

Понуђач ће навести у својој понуди све тачне површине шинског пресека које се прегледају ултразвуком.

**Површински квалитет:**

Површина шина не сме да има никакве штетне недостатке као што су : ''skin holes'', ljuspe, ''hot tears'', ''outflows'', ''cold shuts'', од заваривања, ''dresses'' и трагова врућег или хладног третмана да се сакрију недостатци. Уместо недостатака који се појављују на ваљаној површини главе шине и доњој површини, може се извршити испитивање вртложним струјама да би се утврдила дубина и положај недостатака.

Шине са континуалним подужним траговима се одбацују.

Складишни простор произвођача треба да омогућава несметан прилаз до свих шина понуђених за преглед, у пуној дужини.

**Маса шина**

Номинална маса по јединици дужине за сваки профил шине израчунава се на основу запреминске тежине ( ''density'') челика од 7,85 g/cm3.

Пре пријема шина врши се израчунавање масе испоручених шина множењем њихове дужине са просечном масом шине по јединици дужине. Просечна маса шине по јединици дужине добија се мерењем 20 комада шина, од којих једну половину бира представних наручиоца а другу половину представник изабраног понуђача. Може се користити и нека друга метода са којом се сагласе обе стране. Овако израчуната маса не сме бити за више од 2% мања од номиналне масе ; испод ове границе шине се одбијају. Сваки вишак масе већи од 1% неће се узимати у обзир при плаћању,

**молимо да појасните да ли су неопходна ова испитивања, обзиром да се већина већ налази у Атесту материјала, а цена ових додатно тражених испитивања прелази 80% цене испоруке шина.**

**ОДГОВОР 1:** У складу са питањем понуђача Комисија ће сачинити измене и допуне конкурсне документације на страни 5 и 6 од 65, у делу техничких услова Квалификацијских испитивaња, Испитивања пре пријема испоруке, Површинског квалитета, Масе шина, као и године производње шина, и исте објавити на Порталу јавних набавки и интернет страници Наручиоца.

*Комисија ће објавити обавештење о продужењу рока за подношење понуда на Порталу јавних набавки и интернет страници Наручиоца.*